Die Basilique du Sacre Coeur staan vandag as 'n pragtige simbool van die Franse se eertydse gelofte wat met God gesluit is. Of hulle vandag nog daardie gelofte respekteer, is 'n ope vraag. Dieselfde vraag kan ons aan onsself stel.
Die koppeling van die Oorwinningskruis aan die Messias is nie toevallig nie. Die rooi kruis op die wit vlag staan bekend as die Oorwinningsbanier en simboliseer die Messias se oorwinning oor die dood. Die vroeë Christene was bekend met hierdie simbool en daarom vind ons dit in die kunswerke van die meeste vroeë kerke.